Krimpkous zonder lijm Rood 18 mm Krimpverhouding: 2:1 544607 B2G5-8 R
Krimpkous zonder lijm Rood 18 mm Krimpverhouding: 2:1 B2G5-8 R is rated
544607 | EAN: 4016138684551
10% = € 159,00
B2G5-8 R Krimptemperatuur Semifinale sal vir volle kwota drama sorg
Author: Tielman van Lill, 03/08/19
Die 2019 Momentum-rugbyliga vir hoërskole bereik vandag en môre 'n hoogtepunt wanneer 34 spanne van 16 skole mekaar by die Hage Geingob-stadion in 17 semifinale die stryd aansê.Die rugbyreuse Windhoek Hoër­skool en Windhoek Gimnasium spog elk met vyf spanne, terwyl tien skole met twee spanne en vier skole met een span elk só ver gevorder het.
Vandag se hoogtepunt breek om 21:00 aan met die eerste semifinaal van die o.19 Superliga tussen die verdedigende kampioen, KMC/JCC Windhoek Afrikaanse Privaatskool en Schoemans-groep Windhoek Gimnasium se Leeus. Dit is 'n herontmoeting tussen 2018 se finaliste.
Die tweede klimaks is môreaand wanneer Rubicon Tsumeb Gimnasium 1 se Renosters dit om 18:40 teen die Samsung WHS Koedoebulle vir die ander plek n die finaal uitspook.
Beide Affies en die Leeus het puik seisoene agter die blad, terwyl veral Tsumeb sekerlik sal wil wys dat sy enkele glipsie teen WHS in sy laaste (bykans betekenislose) ligawedstryd lankal vergete moet wees.
Die Koedoebulle, wat nie veel van 'n kans gegun is nie, se veldtog in die afgelope maande was heelwat meer wankelrig as dié van sy teenstander. Dalk het hoofafrigter Henry Kemp se troepe net op die regte tydstip hul beste peil bereik, terwyl Wouter Niehaus, hoofafrigter van Tsumeb, twee weke gehad het om na die tekenbord vir vars planne terug te keer.
Op hul beurt is beide mnre. Johan Zaayman (Affies) en Jaco Engels (Windhoek Gimnasium) ook gesoute strateë wat weet hoe om belangrike wedstryde te wen. Affies het sewe van sy agt ligaverpligtinge gewen, terwyl die Leeus twee keer vasgeval het (teen WAP en Tsumeb).
Maar dié uitslae is geskiedenis en al wat die naweek saakmaak, is die eindtellings. Al vier skoolhoofde en afrigters van die vier topskole in die Superliga is vir kommentaar genader.
Mnr. Kobus Espach, hoof van Affies: “Baie sterkte aan al die skole wat betrokke is. Dit is voorwaar 'n groot prestasie vir elke speler om as verteenwoordiger van sy skool op te draf. Mag die beste span wen en goeie sportmangees die wagwoord vir elke speler wees. Aan die Windhoek Affies-spelers, doen wat julle die hele seisoen nog gedoen het; ons is trots op julle.”
Zaayman sê: “Die seisoen staan einde se kant toe en die spanning loop maar hoog soos wat gewoonlik die geval met semifinale is. Dit was 'n seisoen waar enige span die ander op die dag kon klop. Ons het grootliks van beserings gespaar gebly en die ouens is almal fiks. Vir alle skole wat spanne in die semifinale het, sterkte en baie geluk met die seisoen sover.”
Mnr. Petri van Wyk, hoof van Tsumeb Gimnasium, sê: “Wat 'n voorreg om die afgelope seisoen teen fenomenale skole te kon deelneem! Met harde werk en 'n uithouer-gees staan ons almal op die vooraand van 'n semifinaal wat vir niks gaan skrik nie!
“Vier groot skole gaan kompeteer om uiteindelik die finale span te lewer wat die beker volgende naweek gaan oplig. Mag elke deelnemende skool wat reis veilig in Windhoek aankom en ook veilig terugkeer. Mag gesonde sportmangees seëvier en mag die beste span wen. Sterkte Windhoek Affies en Windhoek Gimnasium met julle kragmeting!
“Aan my Gimmie-ysters; julle was deur baie hierdie afgelope jaar en het onmenslik hard gewerk om hier te kom. Die hele skool staan agter julle met maroen wat deur ons are vloei. Ons sal julle dra tot die einde toe! En laastens, aan Windhoek Hoërskool, Die Renosters is op pad.”
Mnr. Niehaus sê: “Ons het net een speler wat harsingskudding opgedoen het wat nog fiks verklaar moet word. Mag elke speler, afrigter en toeskouer Sondagoggend opstaan en sê, dit was nou 'n fantastiese rugby-naweek! Dit sal vir Tsumeb Gimnasium 'n eer wees om saam en teen ware geharde sportmanne op die veld te draf.
“Mag ons elkeen 'n oorwinning in nederigheid en die verloor met waardigheid hanteer.”